Az olasz Battistini Vivai őszibarack oltvány kínálata 2024. tavaszra

***Érdeklődés esetén a Palesits Faiskolai Kft. ad árajánlatot az oltványokra. A behozatalt 100 db feletti tételeknél tudjuk megoldani, házi kerti igényeket nem tudunk teljesíteni. Az oltványok behozatala előreláthatólag 2024. február közepe- március eleje.***

|  |  |  |
| --- | --- | --- |
| **Őszibarack fajták/alany** | **GF677** | **Garnem** |
| **Brittney Lane-R-** | + |  |
| **Calred** | + |  |
| **Elegant Lady-R- Merdame** |  | + |
| **Extreme-R- 314** | + |  |
| **Extreme-R- 436** | + |  |
| **Extreme-R- 460** | + |  |
| **Extreme-R- 486** | + |  |
| **Extreme-R- 493** | + |  |
| **Extreme-R- 514** | + |  |
| **Extreme-R- 6** | + |  |
| **Fairtime-R-** | + |  |
| **Fayette** | + |  |
| **Flavorcrest** | + |  |
| **Glohaven** | + |  |
| **Maura-R-** | + |  |
| **O'Henry-R- Mercil** | + |  |
| **Ophelia-R- ZAI685PB** | + |  |
| **Redhaven** | + | + |
| **Rich Lady** | + |  |
| **Rome Star** | + |  |
| **Royal Glory-R-Zaifer** | + |  |
| **Royal Jim-R- Zaigadi** | + |  |
| **Royal Maid-R- Zaifer** | + |  |
| **Royal Majestic-R- Zaimajal** | + |  |
| **Royal Summer-R- Zaimus** | + |  |
| **Sagittaria** | + |  |
| **Sciutti** | + |  |
| **Suncrest** | + | + |
| **Sweet Dream-R-** | + |  |
| **Sweet Juana-R-** | + |  |
| **Symphonie-R-** | + |  |
| **Tardibelle-R- Bellatardie** | + |  |

**Az előző években már importált fajtákat kiemeltem sárga színnel és félkövér betűkkel. Ezeknek a fajtáknak készítettem el a rövid fajtaleírását.**

**Nem minden fajta leírása található meg ebben a készlet jegyzékben, de igény esetén elküldöm a hiányzó fajtaleírásokat is!**

**FAJTALEÍRÁSOK:**

**Brittney LaneR** Licence-adó a francia IPS. Előírják a vásárolható mennyiséget ennél a fajtánál. Fája félig felálló habitusú, erőteljes növekedésű, termőre fordulása gyors. Virágzása közép idejű, bőséges. Érése korai, Olaszországban 11 nappal előzi a Redhavent. Gyümölcse nagy (AA-AAA), gömb alakú, kemény, sárga húsú. Sötétvörös fedőszíne szinte a héj 10%-át borítja. Íze jó, kiegyensúlyozott sav-cukor aránnyal, aromás.

**Calred** Szabadalom: nem szabadalmaztatott.

Régi, bevált fajta. A gyümölcs mérete nem kiemelkedő, viszont kerek, szépen színezett és ízletes.

Fa: erős növekedési erély, magas termésmennyiség jellemzi.

Érési idő: kései, a Redhaven után 44 nappal érik.

Gyümölcs: kerek, közép-nagy méret, szép piros fedőszín. Magvaváló, sárga húsú és kiváló ízű.

**Extreme® 6** Szabadalom: Provedo**®** - Spanyolország

A legkorábban érő Extreme**®** fajta. Kivételes tulajdonságokkal rendelkezik: nagyon édes, kemény húsú és lédús. Bár érési ideje nagyon rövid, a kemény gyümölcshúsnak köszönhetően sokáig tartható a fán.

Fája erős növekedésű, nyitott koronaszerkezetű, lombja ritkítást igényel. Nagyon magas a termésmennyisége.

Virágzás: virágzási ideje közép-korai, nagy mennyiségű virágot hoz.

Érési idő: korai érési idő, Olaszországban a Redhaven előtt 36 nappal érik.

Gyümölcs: élénk piros, kerek gyümölcseit sima héj borítja. A gyümölcshús kemény és lédús. Cukortartalma magas, savszintje alacsony.

**Extreme® 314** Szabadalom: Provedo**®** – Spanyolország.

Kiemelkedő termésmennyiségű fajta, amely jól alkalmazkodik a különböző éghajlati viszonyokhoz. A gyümölcs nagyon édes és elegáns formájú.

Fa: erős növekedési erélyű és nagy termésmennyiség jellemzi.

Érési idő: Középérésű, Olaszországban kb. 16 nappal a Redhaven előtt érik.

Gyümölcs: A gyümölcsök formája majdnem tökéletesen kerek, színük élénk mély piros. Mint az Extreme**®** sorozat összes tagjának, az íze nagyon édes, savtartalma alacsony. Kemény gyümölcshúsának köszönhetően jól tartható a fán.

**Extreme® 436** Szabadalom: Provedo® - Spanyolország.

Az Extreme® sorozat legújabb tagja. Közép-késői érésű, kiváló minőségű fajta. Gyümölcse szép megjelenésű és színű.

Fa: erős növekedésű és nagy termésmennyiségű, nyitott koronaszerkezetű.

Virágzás: késői. Érési idő: közepes érési idő, kb. a Redhaven után 25 nappal érik Olaszországban.

Gyümölcs: Nagyon nagyméretű, tökéletesen kerek gyümölcsök. Héja majdnem teljesen sima, élénkpiros színű. Íze az Extreme® sorozathoz híven nagyon kiegyensúlyozott, alacsony savtartalommal. A gyümölcshús kemény és kifejezetten lédús.

**Extreme® 460** Szabadalom: Provedo® - Spanyolország

Az Extreme® sorozatra jellemző tulajdonságainak köszönhetően (szép szín, tökéletes forma, kiváló íz) versenyképes fajta. A sorozat majdnem legkésőbb érő fajtája.

Fája erős növekedésű, nagy termésmennyiséget tud kinevelni.

Virágzás: késői virágzási idő, magas virágmennyiség és jó kötődés jellemzi a fajtát.

Érési idő: késői érésű, a Redhaven után 35 nappal érik.

Gyümölcs: sima felületű, a teljes felületén sötétpirosas színű és tökéletesen kerek formájú. A gyümölcsei nagy méretet képesek elérni. A gyümölcshús ropogós, lédús és nagyon édes, savtartalma alacsony.

**Extreme® 486** Szabadalom: Provedo® – Spanyolország.

Az EXTREME® sorozat utoljára érő fajtája. Gyümölcsei nagyok, szimmetrikusak, gránátvörös színűek. Héja vékony és sima, a gyümölcshús kemény, lédús és kiváló ízű.

Fa: erős növekedésű fa nagy termésmennyiséggel.

Virágzás: közép-késői virágzási idő.

Érési idő: nagyon késői érési idő, a Redhaven után 63 nappal érik Olaszországban.

Gyümölcs: nagyon nagyméretű, tökéletesen kerek gyümölcsök, szép színezetű sötétpiros héjjal. Húsa sárga színű, kiegyensúlyozott, enyhén savas ízű.

**Extreme® 514** Szabadalom: Provedo® - Spanyolország

A Provedo sorozat új, sárga húsú fajtája. Közép korai érési idejű, a sorozat többi tagjához hasonlóan kiváló tulajdonságokkal rendelkező fajta. Különlegessége a nagy gyümölcsméretben, színében és hosszú eltarthatóságában rejlik.

Fa: erős növekedésű, nagy termésmennyiséggel.

Virágzás: közép-késői virágzási idő. Érési idő: Közép korai érési idő, Olaszországban a Redhaven előtt 14 nappal érik.

Gyümölcs: kiemelkedő méretű, kerek gyümölcs sötétvörös héjjal. Sokáig tartható a fán. A gyümölcshúsa kemény, lédús, ízletes. Nem magvaváló.

**Fayette** Nem áll szabadalmi oltalom alatt.

Fája nagyon erős növekedési erélyű, nagy termésmennyiség jellemzi.

Virágzása közép-korai, érési ideje közép-kései. Olaszországban a Redhaven után 36 nappal érik. Gyümölcs: jó méret, kerek forma. Héja sárga alapon pirossal mosott. Íze a sárga húsú őszibarackokra jellemző, alacsony savtartalmú.

**Flavorcrest** Nem áll szabadalmi oltalom alatt.

Fája erős növekedésű, szabályos koronát képező, félig terülő habitusú. Virágzási ideje közép időben, érése közép korai, Olaszországban a Redhaven előtt 4 nappal érik. Gyümölcse nagy, gömb alakú. Héjának sárga alapszínén, legtöbb gyümölcsön élénk vörös fedőszín alakul ki. Húsa nagyon kemény, aranysárga. Jó ízű, magvaváló ez a klasszikus fajta.

**Glohaven** Nem áll szabadalmi oltalom alatt.

Régi, amerikai fajta, amely a Redhavent 14 nappal követi érésben. Fája erős növekedésű. Gyümölcsei közel gömb alakúak, egyformák. Héja sárga alapszínén piros fedőszín található. Húsa tiszta sárga, nagy előnye, hogy befőttekben kemény húsa nem barnul.

**MauraR Zaifisan** Licenc-adó a francia IPS. Előírják a vásárolható mennyiséget ennél a fajtánál. Fája nagyon erős növekedésű, felálló habitussal. Közép időben virágzik és érik. Érése pár nappal követi a Redhavent. Gyümölcse nagy (A-AA), érési idejében megfelelő. Majdnem szabályos gömb alakú. Héja fehér, nagyrészt sötétvörös fedőszín borítja. Húsa fehér, kemény, kiegyensúlyozott ízú, alacsony savtartalommal.

**OpheliaR ZAI685PB** Licence-adó a francia IPS. Előírják a vásárolható mennyiséget ennél a fajtánál. Fája erős növekedésű, félig felálló habitussal. Virágzása kései, érése a Redhaven után 11 nappal van. Gyümölcsének mérete közepes, érési idejében megfelelő, gömbölyű. Sötétvörös fedőszín borítottsága közel 100%-os. Fehér húsú, lédús, roppanó. Hagyományos ízekkel, alacsony savtartalommal.



**Redhaven**

(Fotó: Varga László)

**Redhaven**

A világ egyik legelterjedtebb fajtája. Július végén, augusztus elején érik. Gyümölcse nagy, intenzív piros fedőszínnel fedett. Húsa sárga, bő levű, kiváló ízű. Nem igényes fajta. Megbízhatóan, bőven terem.

**Rome Star** Származása: Fideghelli- Della Strada, CRA-ISF Róma (I). Licenc-adó: CRA-ISF Róma (I).

A Redhaven után 22-(25) nappal érő, bőtermő és nagy termésbiztonságú fajta. Fája erős, normál koronával. Gyümölcse gömbölyű, nagy (AA-AAA), sárga alapszínén 80% piros fedőszín borítottsággal. Kellemes ízű, magvaváló, közepes húskeménységű.

**Royal Glory®Zaifer** (F. Zaiger, USA nemesítés)

Nagyon termékeny, viszonylag korai virágzású fajta, ennek ellenére a tél végi, kora tavaszi fagyok nem tesznek kárt benne. Középnagy, vagy nagy a gyümölcs mérete. Gyönyörű, mélyvörös fedőszín jellemzi, ami nagyon korán kialakul. Húsa sárga, éretten is kemény, kellemes ízű, édes, enyhe savval. A Redhaven előtt 5 nappal érik. Termékenysége és gyümölcsének szépsége kivételes! Korai színeződése miatt nagyon figyelni kell a megfelelő szedési időre, elkerülendő a minőségromlást!

**Royal Jim® Zaigadi** (F. Zaiger, USA nemesítés)

36- (40) nappal a Redhaven után érő fajta. E. Romagna tartományban az érés kezdete augusztus 21-re esik. Kései érésű, közepes növekedési erélyű, ezért könnyen kezelhető fajta. A gyümölcsök színeződése intenzív, nagy méretű és könnyen szedhető. Nagyon jó ízű, kiegyensúlyozottan aromás fajta.

**Royal MaidR** (F. Zaiger, USA nemesítés, Európában az IPS a fajta licence-adója)

Közép időben érik, az Elegant LadyR-t 2 nappal előzi. Előnyei: 100 % fedőszín borítottság, nagy termőképesség, nagy méret (AAA). Alacsony savtartalmú fajta. Hátránya: Kontinentális klímán még nincs értékelve.



**Royal MaidR**

**Royal Majestic® Zaimajal** (F. Zaiger, USA nemesítés) Szabadalom: IPS (F)

Ez a sárga húsú fajta rendszeresen és bőven terem. Ezen felül a mérete is nagy és szépen színezett a gyümölcshéj. Jó alternatívája lehet a RICH LADY® és a ROYAL GLORY® fajtáknak. Fája nagyon erős növekedésű, felálló koronaágakkal.

Virágzása közép korai, érése a közép szezonban van, 2 nappal a Redhaven előtt érik.

Gyümölcse nagy (AA), szabályos, kissé lapított alakú. Nagyon fényes piros fedőszíne van, amely a sárga alapszínen alakul ki. Sárga, kemény húsú fajta, kellemes, kiegyensúlyozott ízzel. Nem magvaváló.

**Royal Summer® Zaimus** (F. Zaiger, USA nemesítés)

A Royal-sorozat fajtáira jellemző tulajdonságokkal bír: erős növekedésű fái vannak, gömb alak, nagy gyümölcsméret, sárga alapszínen sötétpiros fedőszín, kiváló húskeménység, édes íz, kiegyenlítetten nagy hozam. A Redhaven után 9 nappal érik. Átlagsúlya 190 g.

**Sagittaria**

37 nappal a Redhaven előtt érő, nagyon korai, olasz nemesítésű fajta. Fája közép erős növekedésű, rendszeres és bőven termő. Gyümölcse kerek, szimmetrikus. Sárga alapszínén 90-100% piros fedőszín borítottsággal, magja körül piros elszíneződéssel. Mérete: A.

****

**Suncrest**

**Suncrest**

USA eredetű, sárga húsú világfajta, amely a Redhaven után 18 nappal érik. Fája középerős növekedésű, közepes hideg igényű. Gyümölcse közepes, vagy nagy, 60-80 %-os sötétpiros fedőszínnel. Íze harmónikus, jó. Magvaváló. Rendszeres és bőtermő. Magyarország egyik legbiztonságosabban termeszthető őszibarackja.

**Symphonie** Licence adója: Domaine de CASTANG SA. A. Maillard francia nemesítő fajtája.

Szabadalmi száma: 769NV. Nagyon erős növekedésű, rendszeresen hoz termést. Gyümölcse nagy, vagy nagyon nagy, gömbölyded alakú. A héj 80%-a mélyvörös fedőszínnel borított. Sárga húsú, lédús, édes, illatos. 26 nappal a Redhaven után érik. Nagy termékenysége miatt gyümölcsritkítást igényelhet!

****

**Sweet DreamR**

**Sweet DreamR** (I.P.S. nemesítés, Franciaország)

Kiváló késői érési idejű fajta (Redhaven +18 nap), nagy gyümölcsmérettel. A héj 100%-át mélyvörös szín borítja. A gyümölcshús ropogós, a gyümölcsök nagyon sokáig a fán tarthatók. A fa erőteljes növekedésű, felfelé törekvő és kiemelkedően magas a termésmennyisége. Virágzási ideje közép-késői; nagy mennyiségű virágot hoz. A gyümölcs magas cukortartalmú, alacsony savtartalmú, lédús.

**Sweet JuanaR** Az IPS (F) védett fajtája, előírt vehető mennyiséggel.

Fája erős növekedésű, félig felálló habitusú. Bőven és megbízhatóan terem. Virágzása kései, közepes virághozammal. A kései szezonban érik, a Redhaven után 45 nappal. Gyümölcs mérete AA, gömbölyű alakú. Héja ragyogó narancssárga alapszínen, sötétpirossal mosott. Húsa kemény, sárga, nagyon jó ízű, nagyon édes és aromás.

**Tardibelle® Bellatardie** Európai szabadalom: a Columine faiskolájé (F).

Fája erős növekedésű közepesen felálló korona ágakkal.

Virágzása közép kései, érési ideje nagyon kései.

Gyümölcse közepesen nagy- nagy (AAA). Kissé hosszúkás gömb, nagyon intenzív piros fedőszínnel. Sárga húsáról híres, magvaváló és nagyon jó ízű.

**O’HenryR Mercil** Nemesítő: Domaine de Castang, védett fajta.

Fája erős, jó teherviselő. Középidőben virágzik, nagy rózsaszín virágaival az egyik legmutatósabb fajta.Kései érésű, Olaszországban a Redhaven után 43 nappal érik. Gyümölcse közép nagy, a zöldes sárga alapszínen, csillogó piros fedőszín alakul ki. Sárga húsában vörös csíkok vannak, nagyon jó ízű, magvaváló.

**Őszibarack alanyok:**

**GF 677**

Francia mandulabarack hibrid. A rá oltott fajták igen erős növekedésűek, nagyon jó termőképességűek. Jól tűri a meszes, száraz talajokat is, nem érzékeny az újratelepítési betegségekre, rezisztens a fonálférgekkel szemben. A dél-magyarországi és közép-dunántúli termőhelyek bevált alanya.



GF677 alany merisztéma szaporítással, szabadföldbe kiültethető méretben

**Garnem** vörös levelű, mandulabarack hibrid. Hasonlóan jó tulajdonságokkal, mint a GF677. A vörös levél nagy könnyebbséget ad a faiskolai munkáknál, pl. vadalás. Őszibarack és mandula alanyául ajánlják.



Garnem alany cserépben, szabadföldbe kiültethető méretben